

**Jõhvi Lasteaiad õppeprotsessi korraldus** **epidemioloogilise olukorra puhul**

1. Iga kinnitatud COVID-19 juhtumi puhul hindab Jõhvi Lasteaiad (edaspidi Lasteaed) juhtkond olukorda koostöös Terviseameti ja lasteaia pidaja - Jõhvi Vallavalitsusega. Edasised sammud sõltuvad konkreetse juhtumi asjaoludest. Lasteaed peab olema valmis vajadusel saatma personal ja lapsed koju ning korraldama õppetöö vähemalt kaheks nädalaks distantsõppe vormis ELIISI e- keskkonda.
2. Nakkusohu vältimise eesmärgil, kui osutub vajalikuks terve lasteaia tegevuse ümber korraldamine ja laste ning personali koju saatmine, korraldab Lasteaed evakuatsiooni, silmas pidades, et antud juhul pole oluline hoonest väljumise kiirus, vaid selle läbimõeldud korraldus.
3. Kui Lasteaia personal ja lapsed on evakueeritud, paigaldatakse kogu hoone sissepääsude välisustele silt “Hoones on nakkusoht, mitte siseneda!” ning informeeritakse sellest lasteaia pidajat ning lapsevanemaid (läbi e- keskkonna ELIIS, kodulehe ja lasteaia Face booki lehe).
4. Hoonesse jäetud/jäänud isiklikele esemetele või töövahenditele ligipääsu vajalikkust hindab direktor, lähtudes nakkusohu suurusest Terviseameti hinnangule tuginedes.
5. Hoone siseruumide desinfitseerimise ulatust enne ruumide kasutusele võtmist hinnatakse Terviseameti suuniste alusel.
6. Kui lasteaia maja(d) on suletud, siis edastatakse lastevanematele läbi e- keskkonna ELIIS nädalateemad ja juhised lastega kodus õppimiseks.
7. Täiendavat infot saab küsida:

* Tervist puudutavate küsimuste korral helista **perearsti nõuandetelefonile** ☎️ **1220** või +372 634 6630 (saab helistada ka välismaalt);
* Hingamisraskuse või õhupuuduse korral helista **hädaabinumbrile** ☎️ **112**;
* Koroonaviirusega seotud küsimustele on ööpäevaringselt avatud tasuta häirekeskuse **kriisiinfotelefon** ☎️ **1247.**